wickkiey/tamil-wikipedia-markdown huggingface dataset:
# ஜஸ்டிஸ் லீக் (திரைப்படம்)



**ஜஸ்டிஸ் லீக்** என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்ஸ் வரைகதையில் தோன்றிய மீநாயகன் குழு கதாபாத்திரங்களை மையமாகக் கொண்டு வார்னர் புரோஸ். பிக்சர்ஸ், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட் மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.  

இப் படம் டிசி நீட்டிக்கப்பட்ட பிரபஞ்சத்தின் ஐந்தாவது திரைப்படமாகவும் 2016 ஆம் ஆண்டு வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் என்ற திரைப்படத்தின் தொடர்சியாகவும் வெளியானது. சாக் சினைடர் என்பவர் இயக்கும் இந்த திரைப்படத்திற்கு கிறிஸ் டெரியோ மற்றும் ஜோஸ் வேடன் ஆகியோர் திரைக்கதை எழுத, பென் அஃப்லெக், ஹென்றி கவில், ஏமி ஆடம்சு, கால் கடோட், எசுரா மில்லர், ஜேசன் மோமோவா, ரே பிஸ்சர், ஜெர்மி அயர்ன்ஸ், டையேன் லேன், கோனி நீல்சன் மற்றும் ஜே. கே. சிம்மன்சு போன்ற பலர் நடித்துள்ளார்கள். படத்தில், பேட்மேன் மற்றும் வொண்டர் வுமன் ஆகியோர் இணைந்து சூப்பர்மேனின் மரணத்திற்கு பிறகு உலகத்தை ஸ்டீபன்வொல்ப் மற்றும் அதன் பாராட்மான்சு படைகளிடமிருந்து காப்பாற்ற தி பிளாஷ், அக்குவாமேன் மற்றும் சைபர்க் ஆகியோரை உருவாக்குவது தான் கதை.  

ஜஸ்டிஸ் லீக் படம் நவம்பர் 13, 2017 அன்று லாஸ் ஏஞ்சல்ஸில் திரையிடப்பட்டது. நவம்பர் 17, 2017 அன்று ஐக்கிய அமெரிக்காவில் வெளியிடப்பட்டது. இந்த படம் உலகளவில் 657 மில்லியனுக்கும் அதிகமான வசூல் செய்தாலும் வசூல் ரீதியாக தோல்வியடைந்தது படமாகவே கருதப்பட்டது. வார்னர் புரோஸ். பிக்சர்ஸ் நிறுவனத்திற்கு சுமார் 60 மில்லியன் டாலர் நஷ்டம் என அறிவிக்கப்பட்டது.  

## வரவேற்பு
### வசூல்
ஜஸ்டிஸ் லீக் அமெரிக்காவில் மற்றும் கனடாவில் 229 மில்லியன் வசூல் செய்தது. மற்ற நாடுகளில் $ 428.9 மில்லியன் என மொத்தம் $ 657.9 மில்லியன் வசூல் செய்தது இப்படம். இப்படம் அதன் முதல் நாளில் மட்டும் $ 278.8 மில்லியன் வசூல் செய்தது. எனினும் டெட்லைன் ஹாலிவுட்டின் படி இப்படத்தின் தயாரிப்பு நிறுவனம் 60 மில்லியன் நஷ்டத்தைப் பெற்றதாக அறிவிக்கப்பட்டது. ஸ்டூடியோ பணத்தை இழந்ததன் காரணமாக, இந்த திரைப்படம் பாக்ஸ் ஆபிஸ் குண்டு அல்லது "தோல்வியடைந்த படம்" என்று கருதப்பட்டுகிறது.
# அக்வாமேன் (திரைப்படம்)



**அக்வாமேன்** என்பது 2018 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த படம் டிசி காமிக்ஸ் வரைகதையில் தோன்றிய 'அக்குவாமேன்' என்ற கதாபாத்திரத்தை அடிப்படையாக கொண்டு வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இது டிசி நீட்டிக்கப்பட்ட பிரபஞ்சத்தின் ஆறாவது திரைப்படம் ஆகும்.  

பீட்டர் சப்ரன் மற்றும் ராப் கோவன் ஆகியோர் தயாரிக்கும் இந்த படத்தை ஜேம்ஸ் வான் என்பவர் இயக்க, ஜேசன் மோமோவா, அம்பர் ஹார்ட், வில்லெம் டஃபோ, பேட்ரிக் வில்சன், டால்ப் லண்ட்கிரென், யஹ்யா அப்துல்-மாத்தீன் II மற்றும் நிக்கோல் கிட்மேன் போன்ற பலர் நடித்துள்ளார்கள். இந்தப் படத்தில் அக்குவாமேன் அட்லாண்டிஸ் எனும் நீருக்கடியில் உள்ள பேரரசின் வாரிசு எனத் தெரிந்துக் கொண்டப் பின்னர் தனது சகோதரர் ஆர்மிற்கு எதிராக தனது மக்களை வழிநடத்தி முன்னேற வேண்டும் எனும் குறிக்கோள் கொண்டுள்ளார். ஏனெனில் ஆர்ம் மேற்பரப்பு உலகிற்கு எதிராக நீருக்கடியில் உள்ள ஏழு ராஜ்யங்களை ஐக்கியப்படுத்த விரும்புகிறார்.  

அக்குவாமேன் என்ற படம் 26 நவம்பர் 2018 அன்று லண்டனில் திரையிடப்பட்டது மற்றும் 21 டிசம்பர் அன்று ஐக்கிய அமெரிக்காவில் வெளியிடப்பட்டது. இது உலகளவில் சுமார் 1.148 பில்லியனை வசூலித்தது. இந்த படம் டிசி காமிக்ஸ் படங்களில் அதிக வசூல் செய்த முதல் படம் ஆகும். இது 2018 ஆம் ஆண்டின் அதிக வசூல் செய்த ஐந்தாவது படமாகவும் மற்றும் எல்லா காலத்திலும் அதிக வசூல் செய்த 20 வது படமும் ஆகும். இந்த படத்தின் தொடர்சியாக அக்வாமேன் அண்டு தி லோச்டு கிங்டோம் என்ற படம் 2022 ஆம் ஆண்டு வெளியாகவுள்ளது.  

## வரவேற்பு
### வசூல்
அக்குவாமேன் படம் ஐக்கிய அமெரிக்காவிலும் கனடாவிலும் 335.1 மில்லியன் டாலர்களை வசூலித்தது.மற்ற பிராந்தியங்களில் $ 812.6 மில்லியன் என உலகளவில் மொத்தம் $ 1.148 பில்லியன் டாலர்களை வசூலித்தது. உலகளாவிய ரீதியில், இது டிசி நீட்டிக்கப்பட்ட பிரபஞ்சத்தின் மிக அதிமான வசூல் ஈட்டிய படமாகும்.
# போடோலாந்து மக்கள் முன்னணி


**போடோலாந்து மக்கள் முன்னணி** இந்தியாவின், அசாம் மாநிலத்தில் இயங்கி வரும் ஒரு மாநில அரசியல் கட்சி ஆகும். இதன் தலைமையிடம் கோக்ராஜ்கர் நகரம் ஆகும் மேலும் போடோலாந்து தன்னாட்சி பகுதியை ஆளுகிறது. போடோலாந்து மக்கள் முன்னனி பாஜக தலைமையிலான தேசிய ஜனநாயக கூட்டணியின் ஒரு அங்கம் ஆகும். அசாம் ஆட்சியை இவ்விரு கட்சிகள் கூட்டணி அமைத்து 2016 ஆம் ஆண்டு கைப்பற்றியது. 2011 ஆம் ஆண்டு நடந்த அசாம் சட்டமன்ற தேர்தலில் 12 இடங்களைப் பெற்றது. ஆரம்பத்தில் இந்திய தேசிய காங்கிரசுடன் இணைந்தது பின் தன் நிலைப்பாட்டை மாற்றி பாரதிய ஜனதா கட்சியுடன் இணைந்தது. 2019 ஆம் ஆண்டு ஜனவரி 19 ஆம் நாள் நாட்டின் பிரதமர் நரேந்திர மோதி போடோலாந்து தன்னாட்சி பகுதியை பார்வையிட்டு தலைமை இடம் கோக்ராஜ்கர் நகர் அலுவலகத்தில் 1000 கோடி நிதியுதவி போடோலாந்து தன்னாட்சி பகுதிக்கு வழங்கப்படும் என அறிவித்தார். பாஜக தலைமையிலான வடகிழக்கு ஜனநாயகக் கூட்டணியில் உள்ளது.  

## இதனையும் காண்க
- வடகிழக்கு ஜனநாயகக் கூட்டணி
# பாஹபத்ரா


**பாஹபத்ரா** சுங்கர் வம்சத்தின் அரசர்களில் ஒருவர் ஆவார். வடக்கு, மத்திய மற்றும் கிழக்கு இந்தியாவில் கி.மு 110 இல் ஆட்சி செய்தார்.  

சுங்கர்களின் தலைநகர் பாடலிபுத்ராவாக இருப்பினும், **பாஹபத்ரா** விதிஷாவில் அரசவையை நடத்தினார்.  

**பாஹபத்ரா** சுங்கர்களில் ஐந்தாவது ஆட்சியாளராக பத்ரகா என்ற பெயரில் ஆட்சி செய்ததாக புராணக் குறிப்புகளில் உள்ளது.
# வீரபாண்டி, சேலம்



**வீரபாண்டி** (**Veerapandi**) தமிழ்நாட்டின், சேலம் மாவட்டம், சேலம் தெற்கு வட்டத்தில் அமைந்த சிற்றூர் மற்றும் வீரபாண்டி ஊராட்சி ஒன்றியத்தின் நிர்வாகத் தலைமையிடம் ஆகும். சேலத்திலிருந்து 14 கி.மீ. தொலைவில் உள்ள வீரபாண்டியில் விநாயகா மிஷன் நிகர்நிலைப் பல்கலைக்கழகம் உள்ளது.  

வீரபாண்டியில் சேலம் - ஈரோடு நகரங்களை இணைக்கும் **வீரபாண்டி ரோடு** தொடருந்து நிலையம் உள்ளது.  

## அரசியல்
இவ்வூர் சேலம் மக்களவைத் தொகுதிக்குட்பட்ட வீரபாண்டி சட்டமன்றத் தொகுதிக்குட்பட்டது.  

## புகழ் பெற்றவர்கள்
- வீரபாண்டி ஆறுமுகம்
# மாவட்ட கால்நடை பண்ணை, அபிஷேகப்பட்டி

**மாவட்ட கால்நடை பண்ணை** என்பது தமிழ்நாடின், திருநெல்வேலி மாவட்டம், அபிசேகப்பட்டியில் உள்ள ஒரு கால்நடைப் பண்ணையாகும். இந்தப் பண்ணையானது சுமார் 1250 ஏக்கர் நிலப்பரப்பளவில் உள்ளது. இப்பண்ணையில், ஜெர்சி மாடுகள்,ஜெர்சி கலப்பினம், ஹோல்ஸ்டீன் பிரசியன் கலப்பினம், சிவப்பு சிந்தி, காங்கேயம் ஆகிய மாட்டினங்களும், கீழக்கரிசல் செம்மறி ஆடுகள், லார்ஜ் ஒயிட் யர்க்‌ஷயர், லோண்ரேஸ், லோண்ரேஸ் கலப்பினம் ஆகிய வெண் பன்றி இனங்கள், நந்தனம் கலர் பிராய்லர் கோழி இனம் ஆகியவை வளர்க்கப்படுகின்றன. இங்கு உருவாக்கப்படும் கன்றுகளை விவசாயிகள் பண்ணை அமைக்க ஏதுவாக விற்கப்படுகின்றன. மேலும் இங்கு வளர்க்கப்படும் ஆடு, மாடுகளின் சாணங்களில் மண்புழு உரங்கள் தயாரிக்கப்பட்டு விற்பனை செய்யப்படுகிறது.
# ப. இரவீந்திரன்


**பத்மநாபன் இரவீந்திரன்** (*Padmanabhan Ravindran*, 14 நவம்பர் 1922 - 13 நவம்பர் 1997) என்பவர் ஓர் இந்திய அரசியல்வாதி ஆவார். இவர் கேரள மாநிலத்தின் தொழில்துறை அமைச்சராகவும், தொழிலாளர் நலத்துறை மற்றும் வனத்துறை அமைச்சராகவும், 1969 ஆம் ஆண்டு நவம்பர் 1 ஆம் தேதி முதல் 1970 ஆம் ஆண்டு ஆகத்து 3 ஆம் தேதி வரை பதவியில் இருந்தார். இந்தியப் பொதுவுடைமைக் கட்சியின் செயலாளராக 1967 ஆம் ஆண்டு முதல் 1969 ஆண்டு வரை இரவீந்திரன் பணியாற்றினார். இரவீந்திரன் அரசியல் காரணங்களுக்காக பல முறை சிறையில் அடைக்கப்பட்டார். சனயுகம் செய்தித்தாள், பிரபாதம் அச்சகம் மற்றும் பதிப்பகம் ஆகிய நிறுவனங்களின் தலைவர் மற்றும் மேலாண் இயக்குநராக இருந்தார். இவர் கேரள மாநிலத்தில் அவர் சார்ந்த கட்சியை வளர்ப்பதில் பெரும் பங்கு வகித்தார். மேலும் சிறந்த ஒருங்கிணைப்பாளர் என்று இவரைப் பாராட்டி சதானந்தன் விருது வழங்கப்பட்டது.  

இவர் 1951 மற்றும் 1954 ஆம் ஆண்டுகளில் நடைபெற்ற திருவாங்கூர்-கொச்சி சட்டமன்றத் தேர்தலில், பரவூர் தொகுதிலிருந்து (தற்போது சாத்தன்னூர்), இந்தியப் பொதுவுடைமைக் கட்சி சார்பில் போட்டியிட்டு, சட்டமன்ற உறுப்பினராகத் தேர்ந்தெடுக்கப்பட்டார். பரவூர் தொகுதி கலைக்கப்பட்ட பிறகு, இரவிபுரம் தொகுதியிலிருந்து 1957 ஆம் ஆண்டு பொதுத் தேர்தலிலும், 1960 ஆம் ஆண்டு இடைத்தேர்தலிலும் இவர் தேர்ந்தெடுக்கப்பட்டார். பின்னர் சாத்தன்னூர் சட்டமன்றத் தொகுதியிலிருந்து, 1967, 1970, 1987 மற்றும் 1996 ஆகிய ஆண்டுகளில் நடந்த தேர்தல்களில் போட்டியிட்டு, கேரள சட்டமன்றத்திற்குத் தேர்ந்தெடுக்கப்பட்டார்.  

இவர் 1997 ஆம் ஆண்டு நவம்பர் மாதம் 3 ஆம் தேதி, சாத்தன்னூர் தொகுதி சட்டமன்ற உறுப்பினராக இருந்தபோது காலமானார்.  

## சட்டப்பேரவை தேர்தல் வேட்பாளர்கள் வரலாறு
| 1951 | பரவூர் | குஞ்சுகிருட்டிணன், (இந்திய தேசிய காங்கிரசு) | வெற்றி | 7,790 |  |
| --- | --- | --- | --- | --- | --- |
| 1954 | பரவூர் | கோபாலப்பிள்ளை, (இந்திய தேசிய காங்கிரசு) | வெற்றி | 3,878 |  |
| 1957 | இரவிபுரம் | வி. குஞ்சு சங்கரப்பிள்ளை, (பிரஜா சோசலிச கட்சி) | வெற்றி | 10,360 |  |
| 1960 (இடைத்தேர்தல்) | இரவிபுரம் | பாசுக்கரப் பிள்ளை, (பிரஜா சோசலிச கட்சி) | வெற்றி | 1,859 |  |
| 1967 | சாத்தன்னூர் | எசு. தங்கப்பன் பிள்ளை, (கேரள காங்கிரசு) | வெற்றி | 11,209 |  |
| 1970 | சாத்தன்னூர் | எசு. தங்கப்பன் பிள்ளை, (கேரள காங்கிரசு) | வெற்றி | 13,948 |  |
| 1987 | சாத்தன்னூர் | சி.வி. பத்மராசன், (இந்திய தேசிய காங்கிரசு) | வெற்றி | 2,456 |  |
| 1991 | சாத்தன்னூர் | சி.வி. பத்மராசன், (இந்திய தேசிய காங்கிரசு) | தோல்வி | 4,511 |  |
| 1996 | சாத்தன்னூர் | சி.வி. பத்மராசன், (இந்திய தேசிய காங்கிரசு) | வெற்றி | 2,115 | } |
# இராச்டிரிய லோக்தந்திரிக் கட்சி



**இராச்டிரிய லோக்தந்திரிக் கட்சி** (**RLP**; ஆங்கிலம்: *National Democratic Party*) இந்தியாவின் ராஜஸ்தான் மாநிலத்தில் இயங்கி வரும் ஒரு அரசியல் கட்சி ஆகும் இது. ஹனுமான் பெனிவால் என்பவரால் தொடங்கப்பட்டது. இக்கட்சி ராஜஸ்தான் சட்டமன்ற தேர்தலை ஒட்டி 2018 ஆம் ஆண்டு அக்டோபர் மாதம் 29 ஆம் நாள் உருவாக்கப்பட்டது. 2018 ஆம் ஆண்டு நடைபெற்ற ராஜஸ்தான் சட்டமன்ற தேர்தலை முன்னிட்டு ஹனுமான் பெனிவால் அவர்கள் ஜெய்ப்பூர் உள்ளிட்ட மாநிலத்தில் உள்ள ஐந்து நகரங்களில் பேரணிகளை நடத்தினார் ஒவ்வொரு முறையும் 5 முதல் 6 இலட்சம் மக்கள் கூட்டத்தில் கலந்து கொண்டனர்.
# சீக்கலப்பள்ளி



**சீக்கலப்பள்ளி** (SIKKALAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இம்மிடிநாயக்கனப்பள்ளி ஊராட்சிக்கு உட்பட்ட இந்த ஊரானது ஒசூரில் இருந்து 32 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும் உள்ளது.  
2011 ஆண்டு மக்கள் கணக்கெடுப்பின்படி இக்கிராமத்தில் 373 வீடுகள் உள்ளன. கிராமத்தின் மொத்த மக்கள் தொகையானது 1723 ஆகும். இதில் ஆண்கள் எண்ணிக்கை 914, பெண்களின் எண்ணிக்கை 809 என உள்ளது. மக்களின் கல்வியறிவு விகிதமானது 50.80 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# டோக்யோயைட்டு



**டோக்யோயைட்டு** *(Tokyoite)* என்பது Ba<sub>2</sub>(Mn<sup>3+</sup>,Fe<sup>3+</sup>)OH(VO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பேரியம் மாங்கனீசு வனேடேட்டு கனிமம் என்று இது வகைப்படுத்தப்படுகிறது. இரும்பு மிகு காமாகாரைட்டு கனிமத்தை ஒத்த மாங்கனீசு வரிசை கனிமம் என்றும் ஈய வனேடேட்டின் பிரேக்கிபசுகைட்டை ஒத்த பேரியக் கனிமம் என்றும் கருதப்படுகிறது .  
தரங்குறைந்த பல்லுருவாகப் படிந்து உருமாறிய மாங்கனீசு தாதுப் படிவுகளில் டோக்யோயைட்டு தோன்றுகிறது. மேலும், ஐயலோபேன், பிரௌனைட்டு, தமைட்டு போன்ற கனிமங்களுடன் சேர்ந்து இக்கனிமம் கிடைக்கிறது .  

சப்பானின் ஒன்சு தீவில் ஒக்குடாமா தமா மாவட்டத்திலுள்ள சிரோமரு சுரங்கத்தில் முதன்முதலில் டோக்யோயைட்டு கண்டறியப்பட்டது. அனைத்துலக கனிமங்களின் கழகம் 2003 ஆம் ஆண்டில் இதை புதிய கனிமம் என்று அங்கீகரித்தது. இத்தாலியில் இரண்டு சுரங்கங்களிலும் சப்பானில் ஒரு சுரங்கத்திலும் கிடைப்பதாக அறியப்படுகிறது. முதலில் சப்பானில் கண்டறியப்பட்டதால் கனிமத்திற்கு இப்பெயர் சூட்டப்பட்டது It has been found in two mines in இத்தாலி and one in Japan, for which it was named..
# சீக்கனபள்ளி



**சீக்கனபள்ளி** (SIKKANAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 135 குடும்பங்கள் உள்ளன. கிராமத்தின் மொத்த மக்கள் தொகையானது 555 ஆகும். இதில் ஆண்கள் எண்ணிக்கை 279, பெண்களின் எண்ணிக்கை 276 என உள்ளது. மக்களின் கல்வியறிவு விகிதமானது 70.33 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# சொரக்காயலப்பள்ளி



**சொரக்காயலப்பள்ளி** (Sorakayalapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இம்மிடிநாயக்கனப்பள்ளி ஊராட்சிக்கு உட்பட்ட இந்த ஊரானது ஒசூரில் இருந்து 30 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 27 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 117 வீடுகள் உள்ளன. கிராமத்தின் மொத்த மக்கள் தொகையானது 466 ஆகும். இதில் ஆண்கள் எண்ணிக்கை 244, பெண்களின் எண்ணிக்கை 222 என உள்ளது.  

## மேற்கோள்
# இ. பாலநந்தன்

**இ. பாலநந்தன்** (*E.Balananthan*) என்பவர் ஓர் இந்திய அரசியல்வாதி ஆவார். இவர் 1924ஆம் ஆண்டு சூன் 16ஆம் தேதி பிறந்தார். இவர் கேரள மாநிலத்தின் பொதுவுடமைக் கட்சியைச் சேர்ந்தவர். நந்தன் 1978ஆம் ஆண்டு முதல் இந்திய பொதுவுடமைக் கட்சி (இடதுசாரி) கட்சியின் முதன்மை நிர்வாகியாகவும் அரசியல் குழுவின் உறுப்பினராகவும் இருந்துள்ளார்.  

கொல்லம் மாவட்டம் சக்திகுளங்கரா என்னும் ஊரில் ராமன், ஈசுவரி பால நந்தன் தம்பதிகளுக்கு மகனாக இவர் பிறந்தார். தன் அரசியல் வாழ்க்கையை இந்திய தேசிய காங்கிரசு கட்சியில் ஆரம்பித்தார். பிறகு 1943ஆம் ஆண்டு முதல் இந்திய பொதுவுடைமைக் கட்சியில் சேர்ந்தார். பின் 1964ஆம் ஆண்டு முதல் இந்திய பொதுவுடமைக் கட்சி (இடது சாரி) கட்சியில் பணியாற்றி வருகின்றார்..  

கேரள சட்டமன்ற உறுப்பினராக 1967ஆம் ஆண்டு முதல் 1977ஆம் ஆண்டு வரை பணியாற்றினார். 1980ஆம் ஆண்டு நான்கு வருடங்களுக்கு ஏழாவது மக்களவை உறுப்பினராகத் தேர்ந்தெடுக்கப்பட்டார். இவர் முகுந்தபுரம் மக்களவைத் தொகுதியிலிருந்து இந்திய நாடாளுமன்ற உறுப்பினராகத் தேர்ந்தெடுக்கப்பட்டார். இவர் நாடாளுமன்ற மேலவைக்கு இரண்டு முறை 1988ஆம் ஆண்டு மற்றும் 1994ஆம் ஆண்டுகளில் கேரளாவிலிருந்து தேர்தெடுக்கப்பட்டார். நந்தன் இந்திய தொழிற் சங்க மையம் மற்றும் இந்திய மின்சாரம் ஊழியர் கூட்டமைப்புகளின் தலைவராகவும் பணியாற்றினார்.  

நந்தன் கேரளாவின் கொச்சியில் உள்ள தனியார் மருத்துவமனையில் சுவாசக் கோளாறு காரணமாக அனுமதிக்கப்பட்டு 2009ஆம் ஆண்டு சனவரி 19ஆம் தேதி இறந்தார். மேலும் சிறிது காலம் நுரையீரல் புற்றுநோயால் அவதிப்பட்டார்.
# பயில் நிலம்


**பயில் நிலம்**  

2004 இலிருந்து இளைஞர்கள் மத்தியில் எழுத்தார்வத்தைத் தூண்டும் வகையின் கொழும்பு தெஹிவளையிலிருந்து வெளிவந்த கலை இலக்கிய இதழ். இதன் ஆசிரியர்குழுவில் பொ. கோபிநாத், இ.திவாகரன், சகாரா , கலீல் க.அபிராமி , தே. அபிலாஷா ஆகிய அன்றைய இளந்தலைமுறையினர் இருந்தனர். இவ்விதழில் சிறுகதை, கவிதை, கட்டுரை, நேர்காணல் என பல அம்சங்கள் இடம்பெற்றுள்ளன.2009 வரை வெளிவந்த இந்த இதழ் பல எழுத்தாளர்களை உருவாக்கித் தருவதில் முனைப்புடன் ஈடுபட்டது. இவ்விதழ் தேசிய கலை இலக்கிய் பேரவை என்க் குறிப்பிடப் படாவிட்டாலும் பின்னாளில் இதில் எழுதிய பலர் தேசிய கலை இலக்கியப் பேரவையுடன் இணைந்து அதன் தாயகம் இதழின் படைப்பாளிகளாக உருவாகியுள்ளார்கள்.  

## வெளியிணைப்பு
நூலகம் திட்டத்தில் பயில் நிலம் இதழ்கள்
# கே. பி. சதீசு சந்திரன்



**கே.பி. சதீசு சந்திரன்** (*K. P. Satheesh Chandran*) என்பவர் ஒரு இந்திய அரசியல்வாதி ஆவார். இவர் கேரளா மாநிலத்தின் காசர்கோடு மக்களவைத் தொகுதியிலிருந்து இந்திய பொதுவுடமைக் கட்சி (இடதுசாரி) கட்சியின் சார்பாக தேர்ந்தெடுக்கப்பட்டார். இந்திய பொதுத் தேர்தல் 2019 ஆம் ஆண்டு காசர்கோடு தொகுதியின் வேட்பாளராக போட்டியிட்டார். கேரள சட்டசபைக்கு சட்டமன்ற உறுப்பினராக 1996 ஆம் ஆண்டு முதல் 2001 ஆம் ஆண்டு வரை பணியாற்றினார். இவர் பொருளாதாரம் மற்றும் வரலாறு பாடங்களில் பட்டம் பெற்றவர். இந்திய மாணவர் சங்கம் வழியாக அரசியலுக்கு வந்தார்.  
சந்திரன் மடப்பள்ளி அரசு கல்லூரின் மாணவர் சங்கத்தின் செயலாளர் , துணை செயலாளராக 1984 ஆம் ஆண்டு முதல், செயலாளராக 1985 ஆம் ஆண்டு முதல் 1991 ஆம் ஆண்டு வரையும், இந்திய சனநாயக வாலிபர் சங்கம் காசர்கோடு மாவட்டக் குழுத் தலைவர், மாநில துணைத் தலைவராகவும் மற்றும் மத்திய செயற்குழு உறுப்பினராக 1991 ஆண்டு முதல், இந்திய பொதுவுடமைக் கட்சி (இடதுசாரி)காசர்கோடு மாவட்ட உறுப்பினர் மற்றும் செயலாளர் போன்ற பல்வேறு பதவிகளை வகித்தார்.  

கே. கே. கோவிந்தன் நம்பியார் மற்றும் திருமதி. குஞ்சு லட்சுமிக்கும் பாட்டினாவின் நீலேசுவரம் என்னும் ஊரில் 1957 ஆம் ஆண்டு நவம்பர் 23 ஆம் தேதி பிறந்தார்.
# மேற்கு வங்காளத் துடுப்பாட்ட அணி



**மேற்கு வங்காளத் துடுப்பாட்ட அணி (**The Bengal cricket team ) என்பது மேற்கு வங்காளம் சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் அணி ஆகும். இதன் உள்ளூர் மைதானம் ஈடன் கார்டன்ஸ் ஆகும். இந்த அணி ரஞ்சிக் கோப்பை தொடர்களில் இரண்டு முறை வாகையாளராகவும் 11முறை இரண்டாம் இடத்தையும் பெற்றுள்ளது.  

மார்ச் 12, 2012 இல் பெரோசா கோட்லா விளையாட்டரங்கத்தில் மும்பை துடுப்பாட்ட அணிக்கு எதிரான விஜய் அசாரே கோப்பையின் இறுதி ஆட்டத்தில் சௌரவ் கங்குலி தலைமையிலான மேற்கு வங்காள அணி வெற்றி பெற்றது.  

## ரஞ்சிக் கோப்பையில்
| ஆண்டு | இடம் |  |
| --- | --- | --- |
| 2006-07 | '''இரண்டாம் இடம் |  |
| 2005-06 | '''இரண்டாம் இடம் |  |
| 1993-94 | '''இரண்டாம் இடம் |  |
| 1989-90 | **முதல் இடம்** |  |
| 1988-89 | '''இரண்டாம் இடம் |  |
| 1971-72 | '''இரண்டாம் இடம் |  |
| 1968-69 | '''இரண்டாம் இடம் |  |
| 1958-59 | '''இரண்டாம் இடம் |  |
| 1955-56 | '''இரண்டாம் இடம் |  |
| 1952-53 | '''இரண்டாம் இடம் |  |
| 1943-44 | '''இரண்டாம் இடம் |  |
| 1938-39 | **முதல் இடம்** |  |
| 1936-37 | '''இரண்டாம் இடம் | } |

## விஜய் அசாரே கோப்பையில்
| ஆண்டு | இடம் |  |
| --- | --- | --- |
| 2011-12 | **முதல் இடம்** |  |
| 2009-10 | இரண்டாம் இடம் |  |
| 2008-09 | இரண்டாம் இடம் |  |
| 2007-08 | இரண்டாம் இடம் | } |

### Best performances in Syed Mushtaq Ali Trophy
| ஆண்டு | இடம் |  |
| --- | --- | --- |
| 2010-11 | **முதல் இடம்** | } |
# மாவட்ட கால்நடை பண்ணை, ஒரத்தநாடு

**மாவட்ட கால்நடை பண்ணை, ஒரத்தநாடு** என்பது தமிழ்நாடின், தஞ்சாவூர் மாவட்டம், ஒரத்தநாடு வட்டம் நடுவூரில் உள்ள ஒரு கால்நடைப் பண்ணையாகும். இங்கு சுமார் 700 ஏக்கர் பரப்பளவில் தீவன வளர்ப்பு, கால்நடை கொட்டகைகள், உழவர் பயிற்சி மையம் ஆகியவை அமைந்துள்ளன. இப்பண்ணையில், முர்ரா எருமைகள், லார்ஜ் ஒயிட் யார்க்‌ஷயர் பன்றி இனம் ஆகியவை வளர்க்கப்படுகின்றன.  

இந்த கால்நடைப் பண்ணை வளாகத்தில் 177.92 ஏக்கர் நிலம் ஒதுக்கப்பட்டு அரசு கால்நடை மருத்துவக் கல்லூரியானது 2012ஆம் ஆண்டு திறக்கப்பட்டது.
# சார்க்கண்ட் துடுப்பாட்ட அணி



**சார்க்கண்ட் துடுப்பாட்ட அணி (**The Jharkand cricket team ) என்பது சார்க்கண்ட் சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணி ஆகும்.  

## பிரபல வீரர்கள்
- மகேந்திரசிங் தோனி
- வருண் ஆரோன்
## பயிற்சியாளர்கள்

- தலைமைப் பயிற்சியாளர் -: வி. வெங்கட்ராம்
# கருநாடகத் துடுப்பாட்ட அணி



**கருநாடகத் துடுப்பாட்ட அணி** (*Karnataka cricket team*) என்பது கருநாடகம் சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணி ஆகும். இதன் உள்ளூர் மைதானம் சேப்பாக்கம் துடுப்பாட்ட அரங்கம் ஆகும். இந்த அணி ரஞ்சிக் கோப்பை தொடர்களில் வெற்றிகரமான அணிகளில் ஒன்றாகக் கருதப்படுகிறது. இதற்கு முன்னதாக மைசூர் துடுப்பாட்ட அணி என அறியப்பட்டது. 2019ஆம் ஆண்டில் நடைபெற்ற சையது முஷ்டாக் கோப்பையில் வெற்றி பெற்றது.  

## ரஞ்சிக் கோப்பையில்
| ஆண்டு | இடம் | தலைவர் | எதிரணி | இராணி கோப்பை |  |
| --- | --- | --- | --- | --- | --- |
| 1941-42 | இரண்டாம் இடம் | சபி தரஷா | மும்பை | -- |  |
| 1959-60 | இரண்டாம் இடம் | வாசுதேவ மூர்த்தி | மும்பை | -- |  |
| 1973-74 | **முதல் இடம்** | பிரசன்னா | ராசத்தான் | ஆம் |  |
| 1974-75 | இரண்டாம் இடம் | பிரசன்னா | மும்பை | -- |  |
| 1977-78 | **முதல் இடம்** | பிரசன்னா | உத்தரப் பிரதேசம் | இல்லை |  |
| 1978-79 | இரண்டாம் இடம் | விஸ்வநாத் | தில்லி | -- |  |
| 1981-82 | இரண்டாம் இடம் | விஸ்வநாத் | தில்லி | -- |  |
| 1982-83 | **முதல் இடம்** | பிரிஜேஷ் படேல் | மும்பை | ஆம் |  |
| 1995-96 | **முதல் இடம்** | அனில் கும்ப்ளே | தமிழ்நாடு | ஆம் |  |
| 1997-98 | **முதல் இடம்** | ராகுல் திராவிட் | உத்தரப் பிரதேசம் | ஆம் |  |
| 1998-99 | **முதல் இடம்** | சுனில் ஜோசி | மத்தியப்பிரதேசம் | இல்லை |  |
| 2009-10 | இரண்டாம் இடம் | ராபின் உத்தப்பா | மும்பை | -- |  |
| 2013-14 | **முதல் இடம்** | வினய் குமார் | மகாராட்டிரம் | ஆம் |  |
| 2014-15 | **முதல் இடம்** | வினய் குமார் | தமிழ்நாடு | ஆம் | } |
# மாவட்ட கால்நடை பண்ணை, செட்டிநாடு

**மாவட்ட கால்நடை பண்ணை, செட்டிநாடு** என்பது தமிழ்நாடின், சிவகங்கை மாவட்டம், செட்டிநாட்டில் உள்ள ஒரு கால்நடைப் பண்ணையாகும். இந்தப் பண்ணையானது 1957-ஆம் ஆண்டு 1,907.32 ஏக்கர் பரப்பளவில் துவக்கப்பட்டது. இதில் 300 ஏக்கரில் மானாவாரி ஆராய்ச்சி நிலையம், 30 ஏக்கரில் தேசிய திறந்தவெளி சேமிப்புக் கிடங்கு இயங்கிவருகின்றன. மீதமுள்ள இடமானது கால்நடைப் பண்ணைக்குப் பயன்படுத்தப்பட்டு வருகின்றது. இப்பண்ணையில், ஜெர்சி கலப்பினம், தார்பார்கர் மாடு போன்ற மாட்டினங்களும், இராமநாதபுரம் வெள்ளை செம்மறியாடுகள், ஜமுனாபாரி வெள்ளாடுகள், லார்ஜ் ஒயிட் யார்க்‌ஷயர் பன்றி இனம் ஆகியவை வளர்க்கப்படுகின்றன. இங்கு வளர்க்கப்படும் இந்த கால்நடைகளின் கன்றுகள் அரசு நிர்ணயித்த விலைக்கு விவசாயிகளுக்கு விற்கப்படுகிறன்றன. தமிழ்நாட்டில் உள்ள அரசு கால்நடைப் பண்ணைகளில் தார்பார்கர் மாடுகள் பண்ணையில் மட்டுமே உள்ளதால், அவை இங்கு மட்டுமே கிடைக்கின்றன.
# பெர்போரைட்டு



**பெர்போரைட்டு** *(Berborite)* என்பது Be<sub>2</sub>(BO<sub>3</sub>)(OH,F)·(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதை பெரிலியம் போரேட்டு கனிமம் என்று வகைப்படுத்துகிறார்கள். வெள்ளைக் கீற்றுகளுடன் பளப்பளப்புடன் ஒளி புகக்கூடிய நிறமற்றதொரு கனிமமாக இது காணப்படுகிறது. 3 என்ற மோவின் அளவுகோல் கடினத்தன்மை மதிப்பைக் கொண்ட பெர்போரைட்டு கதிரியக்கத்தன்மை இல்லாத கனிமமாகவும் உள்ளது.  
பொருளறிவியல் வகைப்பாட்டில் பெர்போரைட்டு 1தி, 2தி, 2எச் வகை பல்வகை பல்லுருவங்களாக தோன்றுகிறது  

முதன்முதலில் 1967 ஆம் ஆண்டு உருசியாவின் கரேலியா குடியரசின் லதோகா பிரதேசத்திலுள்ள லுபிக்கோ சுரங்கத்தில் கண்டறியப்பட்டது. நார்வே நாட்டின் வெசுட்டுபோல்டு மாகாணத்திலுள்ள லார்விக் நகரிலும், தெலிமார்க் மாகாணத்தின் போர்சுகிரண் நகர லாங்கசுண்ட்சுபோர்டு நகராட்சியிலும் கிடைப்பதாக அறியப்படுகிறது . உருசியாவில் செர்பென்டைன் வகை பாறைகள் உருமாறி தோலமைட்டாக கரடுமுரடான பரல்களுடன் தங்குதன், இசுட்ரோன்சியம், பெரிலியம், போரான் தனிமங்களுடன் சேர்ந்து காணப்படுகிறது. நார்வே நாட்டிலுள்ள பாறைக் குழிகளில் நேட்ரோலைட்டு, தாம்சோனைட்டுடன் சேர்ந்து இக்கனிமம் காணப்படுகிறது
# சுப்பகிரி



**சுப்பகிரி** (SUBBAGIRI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
கானலட்டி ஊராட்சிக்கு உட்பட்ட இந்த ஊரானது ஒசூரில் இருந்து 17 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 38 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 158 வீடுகள் உள்ளன. கிராமத்தின் மொத்த மக்கள் தொகையானது 656 ஆகும். இதில் ஆண்கள் எண்ணிக்கை 333, பெண்களின் எண்ணிக்கை 323 என உள்ளது. மக்களின் கல்வியறிவு விகிதமானது 63% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# தியாகரசனப்பள்ளி



**தியாகரசனப்பள்ளி** (Thiyagarasanapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.  

## மேற்கோள்
# சின்ன தியாகரசனப்பள்ளி



**சின்ன தியாகரசனப்பள்ளி** (Chinna Thiyagarasanapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு சிற்றூர் ஆகும்.  

## அமைவிடம்
தியாகரசனப்பள்ளி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.  

## மேற்கோள்
# சிக்கிம் முதலமைச்சர்களின் பட்டியல்



**சிக்கிம் முதலமைச்சர்**, இந்திய மாநிலமான, சிக்கிமின், அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.  

1975 முதல் தற்போது வரை ஐந்து பேர் முதலமைச்சராகப் பதவி வகித்துள்ளனர். சிக்கிம் மாநிலத்தின் முதலமைச்சராக முதன்முதலில் இந்திய தேசிய காங்கிரசு கட்சியைச் சேர்ந்த காசி லீந்தப் டோர்ஜி என்பவர் பதவி வகித்தார். சிக்கிம் சனநாயக முன்னணி கட்சியின் தலைவரான, பவன் குமார் சாம்லிங் 1994 ஆம் ஆண்டு முதல் தற்போது வரை சிக்கிமின் முதலமைச்சராகப் பணியாற்றி வருகிறார். இவரே இம்மாநிலத்தின் நீண்டநாட்களாக பணியாற்றுகின்ற முதலமைச்சர் ஆவார்.  

## முதலமைச்சர்கள்
| எண் | பெயர் | ஆட்சிக் காலம் | கட்சி | ஆட்சிக் காலத்தின் நாட்கள் |  |
| --- | --- | --- | --- | --- | --- |
| - align= | 4 | சாஞ்சன் லிம்போ | 17 சூன் 1994 | 12 திசம்பர் 1994 | 179 நாட்கள் |
# தெங்கமம் பாலகிருட்டிணன்

**தெங்கமம் பாலகிருட்டிணன்** (*Thengamam Balakrishnan*) என்பவர் ஓர் இந்திய அரசியல்வாதி ஆவார். பாலகிருட்டிணன் 1927 ஆம் ஆண்டு ஏப்ரல் மாதம் 1 ஆம் தேதி பிறந்தார். இவர் ஒரு பத்திரிக்கையாளர் மற்றும் சனயுகம் மலையாள செய்தித்தாளின் ஆசிரியராவார். கேரளா மாநிலத்தின் அடூர் தொகுதியின் சட்டமன்ற உறுப்பினராக 1970 ஆம் ஆண்டு முதல் 1975 ஆம் ஆண்டு வரை பணியாற்றினார்.  

பாலகிருட்டிணன் 2013 ஆம் ஆண்டு சூலை 3 ஆம் தேதி தன்னுடைய 86 வது வயதில் காலமானார்.
# டெட்பூல் (வரைகதை)


**டெட்பூல்** (**வேட் வின்ஸ்டன் வில்சன்**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இக்கதாபாத்திரத்தின் கதையை எழுத்தாளர் பேபியன் நிசீசா மற்றும் எழுத்தாளர் ராப் லிபெல்ட் ஆகியோரால் உருவாக்கப்பட்டது. இந்த கதாபாத்திரம் பிப்ரவரி 1991 இல் *தி நியூ மியூடன்ட்ஸ்* #98 இருந்து முதன் முதலில் தோன்றியது. ஆரம்பத்தில் டெட்பூல் ஒரு சூப்பர்வில்லனாக சித்தரிக்கப்பட்டது. டெட்பூலின் உண்மையான பெயர் வேட் வில்சன் என மார்வெல் காமிக்ஸ் கதையில் குறிப்பிடப்பட்டுள்ளது.  

டெட்பூல்' என்ற கதாபாத்திரத்தில் நடிகர் ரியான் ரெனால்ட்ஸ் என்பவர் நடித்துள்ளார். இந்த கதாபாத்திரம் முதலில் எக்ஸ்-மென் திரைப்படத் தொடர்களான வோல்வரின் (2009), டெட்பூல் (2016), மற்றும் அதன் தொடர்சியான டெட்பூல் 2 (2018) போன்ற திரைப்படங்களில் சித்தரிக்கப்பட்டது. இவர் மார்வெல் திரைப் பிரபஞ்ச திரைப்பட கதாபாத்திரத்தில் நடிக்க உள்ளார்.  

## வரவேற்பு
டெட்பூல், விசார்டு பத்திரிக்கையின் பட்டியலான சிறந்த 200 காமிக்ஸ் கதாப்பாத்திரங்களில் 182 ஆவது இடம் பெற்றது. எம்பையர் புத்தகத்தில் 50 சிறந்த காமிக்ஸ் கதாப்பாத்திரத்தில் இது 45 ஆவது இடம் பெற்றது. ஐஜிஎன் சிறந்த 100 காமிக்ஸ் கதாப்பாத்திரத்தில் இது 31 ஆவது இடம் பெற்றது.
# கொடைக்கானல் சாலை தொடருந்து நிலையம்


**கொடைக்கானல் ரோடு தொடருந்து நிலையம்** (*Kodaikanal Road railway station*, நிலையக் குறியீடு:*KQN*) அல்லது **கொடைரோடு தொடருந்து நிலையம்** ஆனது, தமிழ்நாட்டின், திண்டுக்கல் மாவட்டத்தில் உள்ள அம்மைநாயக்கனூர் அருகே, மதுரை - திண்டுக்கல் தேசிய நெடுஞ்சாலையில் அமைந்த கொடை ரோட்டில் உள்ள தொடருந்து நிலையமாகும். இத்தொடருந்து நிலையம் பாகையில் அமைந்துள்ளது.  

கன்னியாகுமரியிலிருந்து, மதுரை வழியாக, சென்னை, பெங்களூர், மும்பை, கொல்கத்தா புதுதில்லி செல்லும் அனைத்து விரைவு மற்றும் பயணியர் தொடருந்துகளும் கொடைரோடு தொடருந்து நிலையத்தில் நின்று செல்கிறது.  

## அமைவிடம்
மதுரைக்கு வடக்கே 42 கி.மீ. தொலைவிலும்; திண்டுக்கல்லுக்கு தெற்கே 28 கி.மீ. தொலைவிலும், கொடைக்கானலுக்கு கிழக்கே 80 கி.மீ. தொலைவிலும் கொடை ரோடு தொடருந்து நிலையம் அமைந்துள்ளது.  

## வரலாறு
சென்னை, திருச்சி, மதுரை, திருநெல்வேலி போன்ற பிற நகரங்களிலிருந்து மலைவாழிடமான, கொடைக்கானலில் தங்கி ஓய்வு எடுக்க, தொடருந்துகளில் குடும்பத்துடன் வரும் ஆங்கிலேயர்களின் வசதிக்காக, 1875-இல் அம்மைநாயக்கனூர் அருகே 1.5 கி.மீ. தொலைவில் தொடருந்து நிலையம் நிறுவப்பட்டது.
# வெலியம் பார்கவன்



**வெலியம் பார்கவன்**(*Veliyam Bharghavan*) என்பவர் ஒரு இந்திய அரசியல்வாதி ஆவார். இவர் 1928 ஆம் ஆண்டு மே மாதம் பிறந்தார். கேரளா வின் பொதுவுடைமைக் கட்சியின் தலைவராவார்.  
பார்கவன் இந்தியப் பொதுவுடைமைக் கட்சியின் செயலாளாராக 1998 ஆம் ஆண்டு முதல் 2010 ஆம் ஆண்டு வரை பணியாற்றினார். செயலாளர் பொறுப்பிலிருந்து உடல் நலக்குறைவால் 2010 ஆம் ஆண்டு ஓய்வு பெற்றார். இவர் கேரளாவின் கொல்லம் மாவட்டத்தில் வெலியம் என்னும் ஊரைச் சேர்ந்தவர். பார்கவன் ஒரு வழக்கறிஞராவார். இவர் கேரள பொதுவுடைமைக் கட்சிக்கும் ,இந்திய பொதுவுடைமைக் கட்சி (மார்க்சிஸ்ட்) கட்சிக்கும் இணைப்பு பாலமாக செயல்பட்டார். இவர் கேரளாவின் முதல் சட்டமன்ற உறுப்பினராவார். 1957 ஆம் ஆண்டு சாதாயமங்கலம் தொகுதியின் சார்பாக தேர்தலில் போட்டியிட்டு வெற்றி பெற்றார்.
# ஊசி பாறை காட்சி முனை


**ஊசி பாறை காட்சி முனை** (*Needle Rock View Point*) என்பது தமிழ்நாட்டின் நீலகிரி மாவட்டத்தில் கூடலூர் என்னும் ஊரிலூள்ள ஒரு சுற்றுலாத்தலம் ஆகும். கூடலூர் மேற்கு ஊட்டியின் 51 கிலோமீட்டர் தொலைவில் அமைந்துள்ளது. ஊசி பாறை காட்சி முனை கூடலூரில் இருந்து 8 கிலோமீட்டர் தொலைவில் கூடலூர் - ஊட்டி தேசிய நெடுஞ்சாலை -67 இல் அமைந்துள்ளது.  
இக் காட்சி முனை 360 டிகிரி பார்வை அளிக்கக்கூடியது. இந்த காட்சி முனை ஊசி மாலை என்றும் அழைக்கப்படுகிறது. அதன் கூம்பு வடிவத்திலிருந்து ஊசி மாலை என்ற பெயர் வழங்கப்பட்டது. ஊசி மாலை என்ற பெயர் தமிழ் மொழியிலிருந்து அளிக்கப்பட்டது. ஊசி என்பது கூர்மையான முனையைக் குறிக்கும், மாலை என்பது மலையைக் குறிக்கும்.  

தமிழ்த் திரைப்படங்களில் படப்பிடிப்பு காட்சிகளில் இவ்விடம் அமைந்துள்ளது. ஊசி பாறை காட்சி முனை "சின்ன பூவே மெல்ல பேசு" என்ற தழிழ் திரைப்படத்தில் பிரபலமானது.  

## மேலும் பார்க்கவேண்டியவை
முதுமலை தேசியப் பூங்கா  
கூடலூர்  
பைக்காரா ஆறு
# அதிக வசூல் செய்த பொம்மை திரைப்படங்கள்

இப்பட்டியல் உலகளவில் அதிக வசூல் செய்த பொம்மை திரைப்படங்களின் பட்டியலாகும். இப்படங்களில் பொம்மை கதாப்பாத்திரங்கள் முக்கிய கதாப்பாத்திரங்களை உள்ளன.  

## அதிக வசூல் செய்த பொம்மை திரைப்படங்கள்
| 1 | *தி மப்பெட்ஸ்* | $ 165,184,237 | 2011 |  |
| --- | --- | --- | --- | --- |
| 2 | மப்பட்ஸ் மோஸ்ட் வான்டட் | $ 80,383,290 | 2014 |  |
| 3 | *தி மப்பெட் படம்* | $ 65,200,000 | 1979 |  |
| 4 | *அமெரிக்க அணி: உலக போலீஸ்* | $ 50,907,422 | 2004 |  |
| 5 | *தி டார்க் கிரிஸ்டல்* | $ 41,613,957 | 1982 |  |
| 6 | *முப்பெட் புதையல் தீவு* | $ 34,327,391 | 1996 |  |
| 7 | *கிரேட் முப்பெட் கேப்பர்* | $ 31,206,251 | 1981 |  |
| 8 | *தி ஹாப்பி டைம் கொலைகள்* | $ 27,506,452 | 2018 |  |
| 9 | *முப்பெட் கிறிஸ்துமஸ் கரோல்* | $ 27,281,507 | 1992 |  |
| 10 | *தி மப்பாட்ஸ் டேக் மன்ஹாட்டன்* | $ 25,534,703 | 1984 |  |
| 11 | *பீயிங்க் ஜான் மால்கோவிச்* | $ 22,863,596 | 1999 |  |
| 12 | *விண்வெளி இருந்து மப்பட்ஸ்* | $ 22,323,612 | 1999 |  |
| 13 | *சீஸெம் ஸ்ட்ரீட் பிரசண்ட்ஸ்: பாலோ தி பேர்ட்* | $ 13,961,370 | 1985 |  |
| 14 | *லாபிரிந்த்* | $ 13,723,253 | 1986 |  |
| 15 | *குரோச்லாண்டில் எல்மோவின் அட்வென்ச்சர்ஸ்* | $ 11,683,047 | 1999 |  |
| 16 | *மிஸ்டரி சயின்ஸ் தியேட்டர் 3000* | $ 1,007,306 | 1999 |  |
| 17 | *பீயிங் எல்மோ: எ பப்பட்டியர்ஸ் ஜர்னி* | $ 304,052 | 2012 |  |
| 18 | *ஸ்டில் பிரீத்திங்* | $ 228,455 | 1998 |  |
| 19 | *டம்மி* | $ 71,646 | 2002 | } |

-
# துப்புகானபள்ளி



**துப்புகானபள்ளி** (THUPPUGANAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது சூளகிரியில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 38 கிலோமீட்டர் தொலைவிலும், மாநிலத் தலைநகரான சென்னையில் இருந்து 299 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 989 வீடுகள் உள்ளன. கிராமத்தின் மொத்த மக்கள் தொகையானது 4281 ஆகும். இதில் ஆண்கள் எண்ணிக்கை 2192, பெண்களின் எண்ணிக்கை 2089 என உள்ளது. மக்களின் கல்வியறிவு விகிதமானது 54.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# ஆர்சனோலைட்டு



**ஆர்சனோலைட்டு** *(Arsenolite)* என்பது As<sub>4</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக் சல்பைடுகள் ஆக்சிசனேற்றம் அடைவதால் உருவாகும் விளைபொருளாக ஆர்சனோலைட்டு உருவாகிறது. பொதுவாக வெண்மை நிறத்தில் சிறிய எண்முகப் படிகங்களாகக் காணப்படுகிறது. ஆனால் மாசுகளாகக் காணப்படும் ரியல்கர் அல்லது ஒர்பிமெண்ட்டு போன்ற சல்பைடு கனிமங்களால் இளஞ்சிவப்பு அல்லது மஞ்சள் நிறச் சாயல் தோன்றுகிறது. ஆர்சனிக் டிரை ஆக்சைடின் ஒற்றைச்சரிவச்சு வகைக் கனிமமான ஈருருவ கிளாடிடைட்டு, ரியல்கர் (As4S4), ஓர்பிமெண்டு (As2S3), எரித்ரைட்டு Co3(AsO4)2•8H2O ஆகிய கனிமங்களுடன் சேர்ந்து கூட்டாக ஆர்சனோலைட்டு இயற்கையில் காணப்படுகிறது என்ற குறியீட்டால் அடையாளப்படுத்துகிறது.  

## தோற்றம்

முதன்முதலில் 1854 ஆம் ஆண்டு செருமனி நாட்டின் லோயர் சேக்சோனி மாநிலத்தின் செயின்ட் ஆண்டிரியசுபெர்க் மாவட்ட ஆர்சு மலையில் கண்டறியப்பட்டது .  

ஆர்சனைடைக் கொண்டுள்ள சல்பைடு கனிமங்கள் இருக்கும் நீர்வெப்பப் பகுதிகளில் ஆக்சிசனேற்ற விளைபொருளாக ஆரசனோலைட்டு தோன்றுகிறது. சுரங்கம் அல்லது நிலக்கரி அடுக்கு தீப்பிடிப்பு பகுதிகளிலும் இது தோன்றுகிறது .
# பாக்ஸ் ஆபிஸ் குண்டு

திரைப்படத் துறையில், **பாக்ஸ் ஆபிஸ் குண்டு** அல்லது **பாக்ஸ் ஆபிஸ் பிளாப்** என்பது திரைப்படம் ஒன்று வர்த்தக ரீதியாக தயாரிப்பு நிறுவனத்திற்கு நஷ்டம் ஏற்படுத்தினால் அல்லது வெளியிடப்பட்ட பின் வசூல் ரீதியாக மிகவும் தோல்வியுற்ற படம் என்பதை குறிக்கிறது. ஒரு படத்தின் வசூல், தனது தயாரிப்புக்கான செலவு மற்றும் விநியோகத்திற்கான செலவுகளை விட மிக குறைவாக இருந்தால் பாக்ஸ் ஆபிஸ் குண்டு எனப்படும், ஏனெனில் அப்படம் அதை தயாரித்த நிறுவனத்திற்கு மிகுந்த நஷ்டத்தை ஏற்படுத்துவதால் இவ்வாறு அழைக்கப்படுகிறது.  

## படங்களின் தோல்விக்கான காரணங்கள்

### எதிர்மறை வாய் வார்த்தைகள்
1980 களில் வசூல் ரீதியாக மோசமான தொடக்க வாரங்களைக் கொண்டப் படங்களை திரையரங்குகளிலில் இருந்து நீக்கிவிடுவர். இதில் எதிர்மறை வாய் வார்த்தைகள் முக்கியப் பங்கு வகிக்கும்.  
<sup data-ve-ignore="true">&#x5B; *<span title="This claim needs references to reliable sources. (February 2018)">சான்று தேவை</span>* &#x5D;</sup>  

### உயர் உற்பத்தி செலவுகள்
சில நேரங்களில் ஒரு படம் நியாயமான வசூலைக் கொடுக்கலாம், ஆனால் ஒரு பெரிய பட்ஜெட்டின் காரணமாக ஒரு பாக்ஸ் ஆபிஸ் குண்டு என்று கருதப்படும். ஹெவன்ஸ் கேட் எனும் திரைப்படம் மூன்று மாத காலம் திரையரங்குகளில் ஓடியது. 36 மில்லியன் டாலர் பட்ஜெட் வைத்து தயாரிக்கப்பட்ட இப்படம் 7.5 மில்லியன் டாலர் வசூலித்து தோல்வியான படமாக மாறியது.  

## சுதந்திர திரைப்படங்கள்
2006ல் வெளிவந்த சுதந்திரப் படமான The 2006 சைசிக்சு ரோடு அமெரிக்காவில் வெறும் 30 டாலர் மட்டுமே வசூல் செய்தது. டாம் சைச்மோர் மற்றும் கேத்தரின் ஹேகில் நடித்த இப்படத்தின் பட்ஜெட் மட்டும் 1.2 மில்லியன் அமெரிக்க டாலர்கள். இப்படத்தை டாலஸில் ஒரே ஒரு திரையரங்கில் மட்டுமே வெளியிட்டனர். எனவே தான் இப்படம் 30 டாலர் எனும் மோசமான வசூலை எட்டியது.  
2011 இல், *தி வோஸ்ட் மூவி எவர்!* எனும் திரைப்படம் அமெரிக்காவில் வெறும் 11 டாலர் மட்டுமே வசூலித்தது.
# பல்லுயிர்மத்தன்மை மற்றும் சூழியல் சேவைகளுக்கான உலகளாவிய மதிப்பீட்டு அறிக்கை

***பல்லுயிர்மத்தன்மை மற்றும் சூழியல் சேவைகளுக்கான உலகளாவிய மதிப்பீட்டு அறிக்கை*** (Global Assessment Report on Biodiversity and Ecosystem Services) என்பது ஐக்கிய நாடுகள் சபையினுடைய பல்லுயிர்மத்தன்மை மற்றும் சூழியல் சேவைகள் மீதான அரசுகளுக்கிடையேயான அறிவியல் கொள்கை சார்ந்த மேடை அமைப்பினால் மே 2019 இல் வெளியடப்பட்ட பல்லுயிர்மத்தன்மையின் உலகளாவிய நிலை குறித்த அறிக்கை ஆகும். இந்த அறிக்கையானது, கடந்த அரை நுாற்றாண்டில் சூழலின் மீதான மனித நடவடிக்கைகளால் புவியின் பல்லுயிர்த்தன்மையானது மனித வரலாற்றில் முன் எப்போதும் இல்லாத அளவிற்கு பெருங்கேட்டை விளைவிக்கின்ற ஒரு சரிவினைச் சந்தித்துள்ளதாக தெரிவித்துள்ளது. இந்த அறிக்கையின்படி வனங்களில் வாழக்கூடிய பாலூட்டி இன விலங்குகள் 82 விழுக்காடு அளவிற்கும், இருவாழ்விகளைப் பொறுத்தவரை 40 விழுக்காடு அளவிற்கும், மூன்றில் ஒரு பங்கு அளவிற்கு பவளப்பாறைகளை உருவாக்கக்கூடிய பவளங்களும், மூன்றில் ஒரு பங்கிற்கும் மேலான கடல்வாழ் பாலூட்டிகளும் மற்றும் 10 விழுக்காடு அளவிற்கு பூச்சி இன உயிரினங்களும் அழிவினைச் சந்திக்கும் அபாயத்தில் இருப்பதாகவும் தெரிவிக்கப்பட்டுள்ளது.  

## பின்னணி
2010 ஆம் ஆண்டில் 65 ஆவது ஐக்கிய நாடுகள் பொதுச்சபையின் தீர்மானத்தின்படி ஐக்கிய நாடுகள் சூழல் திட்டமானது அனைத்து நாடுகளும் கலந்து கொண்ட கூட்டத்தில் பல்லுயிர்மத்தன்மை மற்றும் சூழியல் சேவைகள் மீதான அரசுகளுக்கிடையேயான அறிவியல் கொள்கை சார்ந்த மேடை அமைப்பினை உருவாக்க வலியுறுத்தியது. 2013 ஆம் ஆண்டில், இந்த அமைப்பினால் முன்னெடுக்கப்பட வேண்டிய நடவடிக்கைகள் தொடர்பான தொடக்கநிலை கருத்தியல் வடிவமைப்பு ஒன்று உருவாக்கப்பட்டது.  

## நோக்கம் மற்றும் எல்லை
*உலகளாவிய மதிப்பீட்டு அறிக்கை* என்பது கடந்த 50 ஆண்டுகளில் உலகளவில் பல்லுயிர்த்தன்மையில் ஏற்பட்ட மாற்றங்களை உலகம் முழுவதும் மதிப்பிட்ட அறிக்கையாகும். இந்த அறிக்கையானது இந்த காலகட்டத்தில் ஏற்பட்ட பொருளாதார வளர்ச்சியையும் இயற்கையின் மீதான அதன் விளைவுகளையும் விரிவாக விளக்கிக்காட்டுகிறது. இந்த அறிக்கையானது 50 நாடுகளைச் சார்ந்த 145 ஆய்வாளர்கள் மூன்றாண்டு காலமாக செய்த கூட்டு முயற்சியின் விளைவு ஆகும். உண்மையில் இந்த உலகளாவிய மதிப்பீட்டு அறிக்கையானது 1,700 பக்கங்களைக் கொண்டதாகும். இந்த அறிக்கை பூர்வகுடி மக்களிடமிருந்து பெறப்பட்ட அறிக்கைகள் மற்றும் 15,000 இற்கும் மேற்பட்ட அறிவியல் ஆய்வுக்கட்டுரைகள் ஆகியவற்றை ஆழமாக மதிப்பிட்டுள்ளது. இந்த அறிக்கையைத் தயாரித்தவர்கள் பெரும்பாலும் இயற்கை அறிவியல் பிரிவைச் சார்ந்தவர்கள் ஆவர். மூன்றில் ஒரு பங்கு சமூக அறிவியலாளர்களும் 10 விழுக்காட்டினர் பல்துறை வல்லுநர்களாகவும் இருந்துள்ளனர்.  

இந்த அறிக்கையானது உலகளாவிய காலநிலை மாற்றம் தொடர்பான அறிக்கையினை ஒத்ததாகும். இந்த அறிக்கையின் நோக்கமானது, பல்லுயிர்த்தன்மை தொடர்பான கொள்கைகளில் அரசியல் மற்றும் சமூகம் சார்ந்த முடிவுகள் எடுப்பதற்கான ஒரு அறிவியல் முறையிலான அடிப்படையாக அமைவதே ஆகும். 2005 ஆம் ஆண்டில் வெளியிடப்பட்ட மில்லேனியம் சூழலியல் மதிப்பீட்டு அறிக்கைக்குப் பிறகான பல்லுயிர்மத்தன்மை தொடர்பான ஐக்கிய நாடுகள் அவையின் முதல் அறிக்கையாகும்.
# திரிபுரா முதலமைச்சர்களின் பட்டியல்



**திரிபுரா முதலமைச்சர்**, இந்திய மாநிலமான, திரிபுராவின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.  

1963 ஆம் ஆண்டு முதல் தற்போது வரை ஒன்பது பேர் திரிபுரா முதலமைச்சராகப் பதவி வகித்துள்ளனர். இம்மாநிலத்தின் முதலமைச்சராக முதன்முதலில் இந்திய தேசிய காங்கிரசு கட்சியைச் சேர்ந்த சச்சிந்திர லால் சிங் என்பவர் பதவி வகித்தார். பின்னர் கம்யூனிஸ்ட் (மார்க்சிஸ்ட்) கட்சியைச் சேர்ந்த மாணிக் சர்க்கார் 1998 ஆம் ஆண்டு முதல் 2018 ஆம் ஆண்டு வரை, இம்மாநிலத்தின் முதலமைச்சராக நீண்டகாலமாகப் பணியாற்றினார். பாரதிய ஜனதா கட்சியைச் சேர்ந்த பிப்லப் குமார் தேவ் என்பவர் 9 மார்ச், 2018 ஆம் ஆண்டு முதல் மே 14, 2022 வரை பதவி வகிக்கித்தார். இவரே இம்மாநிலத்தின் பாரதிய ஜனதா கட்சியைச் சேர்ந்த முதல், முதலமைச்சர் ஆவார். தற்பொழுது பிப்லப் தேவ் திடீரென பதவி விலகியதைத் தொடர்ந்து மாணிக் சாகா முதல்வராக பதவி ஏற்கின்றார்.  

## முதலமைச்சர்கள்
| சட்டமன்றம் | எண் | பெயர் | ஆட்சிக் காலம் | கட்சி | ஆட்சிக் காலத்தின் நாட்கள் |
| --- | --- | --- | --- | --- | --- |
# கிருஷ்ணா ந. சர்மா


**கிருஷ்ணா ந. சர்மா** (ஆங்கிலம்: **Krishna N. Sharma**) உகாண்டா நாட்டைச் சேர்ந்த இந்திய ஆசிரியர் மற்றும் ஆராய்ச்சியாளர் ஆவார். இவர் உகாண்டா நாட்டில் உள்ள கம்பாலா நகரின் விக்டோரியா பல்கலைகழகத்தின் துணைவேந்தர் ஆவார்.  

## பின்புலம்
இவர் இந்தியாவின் உத்தரப் பிரதேசம் மாநிலத்தில் மாவ் என்ற இடத்தில் பிறந்தார். .  
## பணி விவரங்கள்
2007 ஆம் ஆண்டு கிருஷ்ணா ந. சர்மா அவர்கள் தம் பணிகளை ஆரம்பித்தார். முதலில் துணைப் பேராசிரியர், துறை தலைவர் பின் துணைவேந்தர் பணியில் அலகாபாத் நகரில் உள்ள ஜீவன் ஜோதி மருத்துவ நிறுவனத்தில் பணியாற்றினார். பின்னர் காமரூன் நாட்டின் புனித லூயிஸ் பல்கலைக்கழகத்தில் கல்வி தலைவராக பணியாற்றினார்; மேலும் உகாண்டா நாட்டின் கம்பாலா நகரில் உள்ள விக்டோரியா பல்கலைக்கழக சுகாதார அறிவியல் துறையின் கல்வி தலைவராக பணியாற்றி வருகிறார்.  

## எழுத்தாளராக
2005 ஆம் ஆண்டு மருத்துவர் சர்மா அவர்கள் மாவில் இருந்த போதே இலக்கிய படைப்புகளை உருவாக்கினார். இவர் 100க்கும் மேற்பட்ட துறை சார்ந்த புத்தகங்கள் எழுதியுள்ளார். அவைகளில் பல புத்தகங்கள் இயன்முறைமருத்துவ சம்பந்தப்பட்ட புத்தகங்கள் மற்றும் சில இசைகளைப் பற்றியது. மேலும் அவற்றில் சில அமேசான் நிறுவனத்தின் சிறந்த விற்பனை பட்டியலில் உள்ளது.  

## பாடலாசிரியராக
| Year | Song | Label |  |
| --- | --- | --- | --- |
| 2019 | அங்கும் இங்கும் அசை | ஜீ இசை நிறுவனம் | } |
# கு. அண்ணாமலை (மருத்துவர்)


## கல்வி
இவர் இயன்முறைமருத்துவத்தில் இளங்கலை பட்டம் (ஆங்கிலம்:**BPT**) தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் மூலமாகவும் முதுகலை பட்டம் (ஆங்கிலம்:**MPT**) சௌதரி சரண் சிங் பல்கலைக்கழகம் மூலமாகவும் பெற்றார். மேலும் அலைன்ஸ் பிசியோசொலியூசனின் இயக்குனராகவும் உள்ளார். இவர் அவசர சிகிச்சை மற்றும் இருதய நுரையீரல் அறிவியல் துறையில் தமது மருத்துவம் சார்ந்த சிகிச்சை மற்றும் கல்வி திட்டத்தில் 17 ஆண்டுகளாக பணியாற்றி வருகிறார்.  

மேலும் இவர் 2011 ஆம் ஆண்டு உலக மட்டை விளையாட்டு போட்டியில் இந்திய மட்டை விளையாட்டு ஆணியின் இயன்முறைமருத்துவர்கள் குழுவில் பணியாற்றினார். இந்திய இயன்முறைமருத்துவ சங்கம் மற்றும் ஐக்கிய இராச்சியம் நாட்டின் உடல்நல சுகாதாரத்துறை சபையின் உறுப்பினர் ஆவார்.
# யாழ் வால் பக்கி



**யாழ் வால் பக்கி** (Lyre-tailed nightjar) இப்பறவை ஒரு நடுத்தர உடம்பை பெற்றுள்ள மங்கிய வெளிச்சத்தில் இரைதேடும் பறவை ஆகும். இப்பறவை பக்கி என்ற பறவையின் இனத்தைச் சார்ந்ததாகும். தரையில் கூடுகட்டி முட்டையிடும் பழக்கத்தைக் கொண்டதாகும்.  
இவை அர்சென்டினா, பொலிவியா, கொலம்பியா, ஈக்வடார், பெரு மற்றும் வெனிசுவேலா போன்ற நாடுகளில் காணப்படுகிறது.
# பாவந்தீப் சிங்

**பாவந்தீப் சிங்** *(Pavandeep Singh)* என்பவர் மலேசிய நாட்டைச் சேர்ந்த ஒரு துடுப்பாட்டக்காரர் ஆவார் .இவர் 1998 ஆம் ஆண்டு சனவரி மாதம் 17 ஆம் நாள் பிறந்தார். இவர் ஐசிசி உலக கிரிக்கெட் லீக் பிரிவுப் போட்டி மூன்றில் விளையாடினார். 2018 ஆம் ஆண்டு ஏப்ரல் மாதத்தில் இவர் ஐசிசி உலக கிரிக்கெட் லீக் பிரிவுப் போட்டி நான்கில் விளையாடிய மலேசிய அணியில் சேர்த்துக் கொள்ளப்பட்டார் . இந்த விளையாட்டுப் போட்டியில் ஐந்து போட்டிகளில் ஒன்பது ஆட்டக்காரர்களை ஆட்டமிழக்கச் செய்து மலேசியா அணிக்காக முன்னணி விக்கெட் வீழ்த்தியவர் என்ற பெருமையைப் பெற்றார் .  

2018 ஆம் ஆண்டு ஆகத்து மாதம், 2018 ஆம் ஆண்டிற்கான ஆசியா கோப்பை தகுதிப் போட்டியில் மலேசிய அணியில் பாவந்தீப் சிங் இடம்பிடித்தார் . 2018-19 ஆம் ஆண்டிற்கான ஐசிசி உலக 20-20 போட்டியின் ஆசியா தகுதிப் போட்டிக்கான கிழக்கு துணை மண்டலக் குழுப் போட்டிகளில் விளையாடிய மலேசியா அணியிலும் இவர் இடம்பிடித்திருந்தார் . 2018 அக்டோபர் 9 அன்று மியான்மருக்கு எதிராக நடைபெற்ற போட்டியில் ஒரே ஓட்டத்தை மட்டும் விட்டுக்கொடுத்து 5 ஆட்டக்காரர்களின் விக்கெட்டை வீழ்த்தி சாதனை புரிந்தார்.  
மழையால் பாதிக்கப்பட்ட இப்போட்டியில் மியான்மர் 10.1 ஓவரில் 9/8 என்ற ஓட்டக் கணக்குடன் விளையாடிக் கொண்டிருந்தது
# கேரள துடுப்பாட்ட அணி


**கேரள துடுப்பாட்ட அணி** (The Kerala cricket team) என்பது கேரளா சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணியாகும். இந்த அணியில் இருந்த தினு யோஹன்னன் மற்றும் சிறீசந்த் ஆகியோர் தேர்வுத் துடுப்பாட்டப் போட்டிகளில் விளையாடியுள்ளனர். சஞ்சு சாம்சன் பன்னாட்டு இருபது20 போட்டிகளில் விளையாடியுள்ளார்.  

## வரலாறு
கேரள அணி 1957-58 ஆம் ஆண்டு முதல் விளையாடி வருகிறது. இந்த அணி தமிழ்நாடு துடுப்பாட்ட அணி, கருநாடகத் துடுப்பாட்ட அணி ,ஆந்திரப் பிரதேச துடுப்பாட்ட அணி மற்றும் ஐதராபாத்து துடுப்பாட்ட அணிகளுக்கு எதிராக தென் பிரிவில் விளையாடியது. அதில் நான்கு போட்டிகளிலும் தோற்றது.  

## பிரபலமான வீரர்கள்

- சஞ்சு சாம்சன்
- சிறிசாந்த்
- சடகோபன் ரமேஷ்
# பெரிய காது பக்கி


**பெரிய காது பக்கி** (Great eared nightjar, *Lyncornis macrotis*) என்பது ஒரு பக்கி இனப் பறவையாகும். இது பக்கி குடும்பத்தில் மிகப்பெரிய பறவைகளில் ஒன்றாகும். இதன் நீளமானது வரை இருக்கும். இப்பறவைகளில் ஆண் பறவையானது சராசரியாக எடையைக் கொண்டதாகவும், பெண் பறவைகள் சராசரியாக எடையுள்ளவையாக உள்ளன. எனவே இது nacunda nighthawk குடும்பத்துக்கு அடுத்து இரண்டாவது பெரிய பறவையாகும்.  

## பரவலும் வாழிடமும்

இப்பறவையானது தென்கிழக்கு ஆசியாக்கண்டப்பகுதியில் அமைந்துள்ள நாடுகளில் காணப்படுகிறது. இந்தியாவின் மேற்குத்தொடர்ச்சி மலைகளிலும், இலங்கை, வங்காளதேசம், இந்தியா, இந்தோனேசியா, லாவோஸ், மலேசியா, மியான்மர், பிலிப்பீன்சு, தாய்லாந்து, வியட்நாம் ஆகிய பகுதிகளில் காணப்படுகிறது. இதன் இயற்கை வாழிடமானது மிதவெப்ப மண்டல அல்லது தாழ் நிலை வெப்பமண்டல காடுகள் ஆகும்.  

## நடத்தை
மற்ற இரவாடிகளைப் போலவே இவை அந்தியிலும், இரவில் இயங்கக்கூடியன.  

### இனப்பெருக்கம்
இவை தரையைச் சுரண்டி அதில் தங்கள் கூட்டை அமைத்து அதில் முட்டையிடுகின்றன. இதன் குஞ்சுகள் மக்கிய இலைத் துகல்களில் உருமறைப்பு செய்துகொள்கின்றன.
# ஆரோன்



**ஆரோன்** (எபிரேயம்: אַהֲרֹן *′ahărōn*, , கிரேக்கம் (செப்துவசிந்தா): Ἀαρών; ) என்பவர் ஆபிரகாமிய சமயங்களில் கூறப்படும் ஒரு இறைவாக்கினரும், தலைமைக்குருவும் மோசேயின் சகோதரரும் ஆவார். இவரைப் பற்றிய குறிப்புகள் விவிலியம் மற்றும் குரான் போன்ற சமய நூல்களில் காணப்படுகின்றன.  

## எபிரேய விவிலியம்
விடுதலைப் பயணம் நூலின் படி, மோசேயின் உதவியாளராக ஆரோன் முதன்முதலாக செயல்பட்டார். ஏனென்றால், தன்னால் நன்றாக பேசமுடியாது என்று மோசே புகார் செய்ததால், கடவுள் ஆரோனை மோசேவின் இறைவாக்கினராக நியமித்தார். மோசேயின் கட்டளைப்படி ஆரோன் தன் கோலை விட்டெறிய அது பாம்பாக மாறியது. பிறகு தன் கோல் மூலம் எகிப்தில் முதல் மூன்று வாதைகளை ஏற்படுத்தினார். அதன்பிறகு மோசே ஆரோனின் துணையின்றி தானாக பேசவும் செயல்படவும் செய்தார். அமலேக்கியருக்கு எதிரான போரின் போது கடவுளின் கோலை மோசே பிடித்திருந்த போது ஆரோனும் மிரியமின் மகன் ஊரும் அவருக்கு உதவி செய்தனர். கடவுள் ஆரோனை தலைமைக் குருவாக நியமித்தார்.  

மோசே மலையின் மேல் ஏறிச் சென்று கடவுளோடு நாற்பது நாளும் நாற்பது பகலும் மலையிலேயே தங்கியிருந்தார். மலையடிவாரத்தில் காத்திருந்த மக்கள் பொறுமை இழந்தார்கள். அவர்கள் ஆரோனிடம் வந்து, “மோசேக்கு என்ன ஆயிற்றோ தெரியாது. நீர் எம் மக்களுக்காக ஒரு தெய்வத்தைச் செய்து கொடும்” என்றார்கள். ஆரோன் அவர்கள் சொன்னதற்கு உடன்பட்டார். அவர்களுடைய பொற்காதணிகளைச் சேகரித்து ஒரு பொன் கன்றுக்குட்டியைச் செய்து கொடுத்தார். மக்கள் அதையே தங்கள் தெய்வமென கொண்டாடி, ஆடிப் பாடி விருந்துண்டு கேளிக்கைகளில் மூழ்கினார்கள்.  

மோசே கடவுளின் கட்டளைகள் அடங்கிய கற்பலகையோடு கீழே வருகையில் நிகழ்ந்தவற்றைக் கண்டு கடும் கோபமடைந்தார். அந்த பொன் கன்றுக்குட்டியைச் சாம்பலாய் எரித்துத் தண்ணீரில் கரைத்து மக்களைக் குடிக்க வைத்தார். கடவுளின் பக்கம் இல்லாத பலர் அழிக்கப்பட்டனர். ஆனால் மோசேயின் வேண்டுதல் காரணமாக கடவுள் ஆரோனை தண்டிக்கவில்லை.  

மோசே மணந்திருந்த எத்தியோப்பியப் பெண்ணை முன்னிட்டு அவரது சகோதரர்களான மிரியாமும் ஆரோனும் அவருக்கு எதிராகப் பேசினர். அவர்கள், “ஆண்டவர் உண்மையில் மோசே வழியாக மட்டுமா பேசியுள்ளார்? அவர் எங்கள் வழியாகவும் பேசவில்லையா?” என்றனர். ஆண்டவர் இதனைக் கேட்டார். அவர்கள் மூவரையும் ஆசாரிப்பு கூடாரத்திற்கு அழைத்தார். அவர் மிரியமை தொழுநோய் மூலம் தண்டித்தார். ஆனால் கடவுள் ஆரோனை தண்டிக்கவில்லை. இவ்வாறு மீண்டும் ஒருமுறை கடவுளின் தண்டனையில் இருந்து ஆரோன் தப்பினார்.  

### இறப்பு
மோசேவைப் போன்று ஆரோனும் வாக்களிக்கப்பட்ட நாட்டிற்கு செல்ல அனுமதிக்கப்படவில்லை. ஏனெனில் அவர்கள் இருவரும் மெரிபா நிகழ்வின் போது பொறுமையிழந்து ஆண்டவரின் கட்டளையை மீறிவிட்டனர். பின்னர் ஆரோன் தன் மகன் எலியாசர் மற்றும் மோசேவுடன் ஓர் என்ற மலையில் ஏறினார். அங்கு மோசே, ஆரோனின் குருத்துவ உடைகளை உரிந்து அவற்றை எலியாசருக்கு அணிவித்தார். ஆரோன் மலையுச்சியில் இறந்தார். அவருக்காக இஸ்ரயேல் மக்கள் 30 நாட்கள் துக்கம் அனுசரித்தனர். ஆரோன் இறந்த போது அவருக்கு வயது 123.  

## வழிமரபுகள்
இயேசுவிற்கு திருமுழுக்கு அளித்த திருமுழுக்கு யோவான், ஆரோன் வழிமரபைச் சேர்ந்தவர் ஆவார்.
# மாரியம்மன் கோவில், உதகை



**மாரியம்மன் கோவில்** (*The Mariamman temple*) என்பது இந்தியாவின் தமிழ்நாடு மாநிலத்தில் உள்ள உதகமண்டலம் அல்லது ஊட்டி மற்றும் உதகை என்று அழைக்கப்படும் மாவட்ட நகராட்சிக்கு அருகில் இக்கோவில் அமைந்துள்ளது. மாரியம்மன் அப்பகுதி மக்களின் உள்ளூர் தெய்வம் ஆகும். இந்துக்களின் மழைக்கடவுளான மாரியம்மனுக்கு இக்கோவில் அர்பணிக்கப்பட்டுள்ளது.  

## புராணம்
மாரியம்மன் கோவில் உருவாக காரணமான ஒரு நிகழ்வு கூறப்படுகிறது. கோயம்பத்தூரிலிருந்து ஒரு வணிகர் செவ்வாய்க் கிழமை தோறும் ஊட்டிபழங்குடி மக்களிடம் வந்து வியாபாரம் செய்வது வழக்கம். ஒரு செவ்வாய்க்கிழமை வடக்கிலிருந்து இரண்டு சகோதரிகள் சந்தைக்கு வந்தனர். அவர்கள் தெய்வீக தோற்றம் உடையவர்களாக தோன்றினர். அச்சகோதரிகள் தங்குவற்கு இடம் கேட்டனர். அதற்கு அவர்களை அருகிலுள்ள மரத்தடியில் தங்குமாறு கூறினார்கள். அம்மக்களுக்கு தெரியவில்லை இச்சகோதரிகள் தெய்வங்கள் என்று. அப்போது திடீரென்று ஒரு மின்னல் போன்ற வெளிச்சம் தோன்றி இருவரும் மறைந்து போனார்கள். இச்சம்பவத்திற்கு பிறகு அம்மக்கள் புரிந்து கொண்டு இத்தெய்வங்களுக்கு கோவில் கட்டினர். அவர்களுக்கு மாரியம்மன் மற்றும் காளியம்மன் என்று பெயரிட்டனர். அக்கோவில் தான் தற்போது மாரியம்மன் கோவில் என அழைக்கப்படுகிறது. இரண்டு தெய்வங்களும் ஒரே இடத்தில் இங்குதான் காணமுடியும். தற்போது ஒவ்வொரு செவ்வாய்கிழமையும் இச்சந்தை மாரியம்மன் கோவிலுக்கு மக்கள் வந்து வணங்கிவிட்டு செல்கின்றனர்.  

## கோவில் திருவிழா
ஊட்டி மாரியம்மன் கோவில் திருவிழா ஒவ்வொரு வருடமும் ஏப்ரல் மாதம் கொண்டாடப்படுகிறது. அம்மன் தெய்வமான மாரியம்மன், காளியம்மன் வடிவத்தில் வணங்கப்படுகிறது. சீத்தால கௌரி அல்லது மகமாயி என மாரியம்மன் எல்லாராலும் அழைக்கப்படுகிறாள். இத்திருவிழா மாரியம்மன் தெய்வத்துக்கு மரியாதை செலுத்துவதற்காக வருடந்தோறும் கொண்டாடப்படுகிறது. உலகின் பல்வேறு பகுதிகளில் இருந்தும் பக்தர்கள் வந்து அம்மன் அருள் பெற்றுச் செல்கின்றனர். இத்திருவிழாவின் முக்கியமான நிகழ்வு பக்தர்கள் வெறும்காலுடன் தீமிதித்து அம்மனுக்கு தங்கள் வேண்டுதலை நிறைவேற்றுவர். பக்தர்கள் அரிசிமாவில் மாவிளக்கு ஏற்றி அம்மனுக்கு தங்கள் காணிக்கையை செலுத்துவர்.
# வி. பி. சிந்தன்

**வி. பி. சிந்தன்** (*V. P. Chinthan*) (பிறப்பு: சிண்டன் 10 அக்டோபர் 1918 - 8 மே - 1987) என்பவர் ஒரு இந்திய அரசியல்வாதி, தொழிற்சங்கவாதி, இந்திய விடுதலைப் போராட்ட வீரர், தமிழ்நாடு சட்டப் பேரவை முன்னாள் உறுப்பினரும் ஆவார்.  

## வாழ்க்கை
இவர் 1918 அக்டோபர் 10 அன்று சென்னை மாகாணம், மலபார் மாவட்டத்தின், இலையாவூர் கிராமத்தில் செரியம்மா, சாந்துநாயர் இணையருக்கு மூன்றாவது மகனாகப் பிறந்தார். இவரது அக்காள் தேவகியும், அண்ணனும், அண்ணியும் இந்திய தேசிய காங்கிரசில் இணைந்து இந்திய விடுதலைப் போராட்டத்தில் ஈடுபட்டனர். சித்தனும் அவர்களைப் பின்தொடர்ந்து காந்தியியன் அழைப்பே ஏற்று கள்ளுக்கடை மறியலில் ஈடுபட்டு ஆறுமாதம் கடுங்காவல் தண்டனையைப் பெற்றார்.  

## பொதுவுடமை இயக்கத்தில்
1934இல் காங்கிரசு சோசலிசக் கட்சி தொடங்கப்பட்டபோது இவர் அதில் இணைந்து மலபார் பகுதியில் இடதுசாரி இயக்கத்தவர்களுடன் இணைந்து பணியாற்றினார். போர் எதிர்ப்பு பரப்புரையில் ஈடுபட்டதற்காக சித்தன் 1939இல் இரண்டு ஆண்டுகள் வேலூர் சிறையில் அடைக்கப்பட்டார். விடுதலைக்குப் பிறகு 1942இல் கட்சிப் பணியாற்றுவதற்காக தமிழகம் வந்தார். இந்திய பொதுவுடமைக் கட்சி தடை செய்யப்பட்டதால் 1948இல் மூன்றாண்டுகள் சிறைவைக்கப்பட்டார். புதுச்சேரியில் போராட்டத்தில் ஈடுபட்டபோது பாரதிதாசனுடன் நட்பு ஏற்பட்டது. இவரது மலையாளப் பெயரான சிண்டன் என்ற பெயரை சிந்தன் என்று பாரதிதாசன் மாற்றினார்.  

1966இல் போக்குவரத்துக் தொழிலாளர் ச்கத்தை சென்னையில் தொடங்கியதில் இவரது பங்கு முதன்மையானதாகும். இவர் வில்லிவாக்கம் சட்டமன்றத்தொகுதியில் இருந்து இந்திய பொதுவுடமைக் கட்சி (மார்க்சிஸ்ட்) சார்பாக 1984 ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார்.  

## குடும்பம்
அரசியல் வாழ்வில் தீவிரமாக இயங்கியதால் இவர் தன் 40வயதில் சங்கீதா என்பவரை திருமணம் செய்துகொண்டார்.  

## மறைவு
1987இல் மாசுகோவில் நடைபெற்ற மே நாள் அணிவகுப்பை பார்வையிடச் சென்றவர் 1987 மே 8 அன்று ஸ்டாலின்கிராடில் மாரடைப்பால் காலமானார்.
# அன்னை தெரசா நினைவு ஆதரவற்ற பெண்கள் திருமண உதவித்திட்டம்

**அன்னை தெரசா நினைவு ஆதரவற்ற பெண்கள் திருமண உதவித்திட்டம்**, என்பது தமிழ்நாட்டின் ஆதரவற்ற ஏழைப் பெண்களின் திருமண உதவிக்கான திட்டமாகும். இத்திட்டத்திற்கு அன்னை தெரேசா நினைவாக, பெயரிடப்பட்டு தமிழக அரசால் நடைமுறைப்படுத்தப்பட்டுவருகிறது.  

இத்திட்டத்தில் தாய், தந்தை இல்லாத பெண்ணிற்கு மட்டும் திருமண உதவி தொகை வழங்கப்படும். ஒரு குடும்பத்தில் ஒரு பெண்ணுக்கு மட்டும் இந்த உதவித்தொகை வழங்கப்படும். பெண்ணின் வயது 18 முடிந்திருக்க வேண்டும். குடும்ப ஆண்டு வருமான வரம்பு இல்லை.  

உதவித்தொகைக்கான விண்ணப்பத்துடன் பெண்ணின் திருமண அழைப்பிதழ், சட்ட மன்ற உறுப்பினர் அல்லது நாடாளுமன்ற உறுப்பினரிடமிருந்து ஆதரவற்றோர் சான்று பெற்று வழங்கவேண்டும். அல்லது தாய் தந்தையரின் இறப்பு சான்றிதழையும் வழங்கலாம். பள்ளி அல்லது கல்லூரி அல்லது பாலிடெக்னிக் மாற்றுச் சான்றிதழ் மற்றும் மதிப்பெண் பட்டியல் நகல் ஆகியவைகளை இணைத்து, திருமணத்திற்கு 40 நாட்களுக்கு முன்னர் திருமண உதவித்தொகைக்கான விண்ணப்பத்தை தங்கள் வாழும் பகுதியின் மாநகராட்சி ஆணையர் அல்லது நகராட்சி ஆணையர் அல்லது ஊராட்சி ஒன்றிய ஆணையர் அல்லது மாவட்ட சமூகநல அலுவலர் அலுவலகத்திற்கு அனுப்பவேண்டும்.  

## திருமண உதவித் தொகையும், தகுதிகளும்
- **திட்டம் 1**: கல்வித் தகுதி ஏதுமில்லை. இவர்களுக்கு மின்னணு பரிமாற்ற சேவை மூலமாக ரூபாய் 25,000 தொகை, தாலிக்கு 8 கிராம் தங்க நாணயம் வழகப்படும்.

- **திட்டம் 2**: பட்டதாரிகள் எனில் கல்லூரியிலோ அல்லது தொலை தூரக்கல்வி மூலமோ அல்லது அரசால் அங்கீகரிக்கப்பட்ட திறந்தவெளி பல்கலைக் கழகங்களிலோ படித்து தேர்ச்சி பெற்றிருக்க வேண்டும். பட்டயப் படிப்பு (Diploma Holders) எனில் தமிழக அரசின் தொழில்நுட்ப கல்வி இயக்குனரகத்தால் அங்கீகரிக்கப்பட்ட கல்வி நிறுவனங்களில் படித்து தேர்ச்சி பெற்றிருத்தல் வேண்டும். இவர்களுக்கு மின்னணு பரிமாற்ற சேவை மூலமாக ரூபாய் 50,000 தொகை மற்றும் 8 கிராம் தங்க நாணயம் வழங்கப்படும்.